open-index/open-wikipedia-markdown huggingface dataset:
Erzsébetváros

**Erzsébetváros**  je popularno ime za  VII okrug mađarskog glavnog grada - Budimpešte. On se 
službeno  zove **VII. Okrug Budimpešte** (mađarski: *Budapest VII. kerülete*). Taj okrug je 2015. imao 54,129 stanovnika, koji su živjeli na 
površini od 2.09 km².

## Karakteristike i historija

Erzsébetváros leži na lijevoj peštanskoj obali Dunava, nešto istočnije od strogog centra Budimpešte 
i ulice Váci.

Terézváros se počeo formirati u 18. vijeku, slično kao i susjedni Terézváros, kad stanovnici tadašnje Pešte - Városligeta, 
okruženog bedemima više nisu imali gdje graditi kuće, pa su ih počeli graditi izvan zidina.
Većina stanovnika bili su Židovi, pa je ostao poznat kao židovski kvart.
Svoje ime - koje doslovno znači *Elizabetin grad* dobio je 17. januara 1882. u čast carice 
Elizabete, žene cara Franza Josefa.

Okrug Erzsébetváros  je uz susjedni Terézváros najgušće naseljeni dio Budimpešte.

Okrug je poznat po najvećoj evropskoj sinagogi u ulici Dohány, a danas po brojnim noćnim klubovima.

## Pobratimski gradovi

* , Nevers
* , Siedlce
* , Požega
* , Solun
* , Sveti Vlas

## Reference

## Vanjske veze

* ''Erzsebetvaros''
Anatolij Golovnja

**Anatolij Dimitrijevič Golovnja** (; 2. februar 1900 - 25. jun 1982) bio je sovjetski direktor fotografije i filmski teoretičar, najpoznatiji po radu na nekim od najznačajnijih ostvarenja u prvim godinama i decenijama sovjetske kinematografije. Tokom svoje karijere je dobio niz prestižnih domaćih i međunarodnih nagrada. Predavao je na filmskoj školi VGIK, a supruga mu je bila Tamara Lobova, također direktor fotografije i s kojom je radio na nekoliko svojih kasnijih ostvarenja.

## Vanjske veze
* 
* Энциклопедия отечественного кино — Головня Анатолий Дмитриевич 
* Голдовская М. А. Д. Головня  // Десять операторских биографий. — В. 1. — М., 1978.
* Головня Анатолий Дмитриевич // Кино: Энциклопедический словарь. — М.: Сов. энциклопедия, 1987.
*
Düsseldorfska slikarska škola

**Düsseldorfska slikarska škola** odnosi se na grupu slikara koji su predavali ili studirali na Akademiji u Düsseldorfu (sada Staatliche Kunstakademie Düsseldorf ili Državna slikarska akademija u Düsseldorfu) tokom 1830-ih i 1840-ih, kada je Akademijom upravljao slikar Wilhelm von Schadow. Rad Düsseldorfske škole karakteriziran je vrlo detaljno naslikanim, ali još uvijek nestvarnim predjelima, često sa religijskim ili alegorijskim pričama u pejzažima. Vodeći članovi Düsseldorfske škole podržavali su "plein air slikarstvo" i običavali koristiti paletu sa relativno ublaženim i ravnomjernim bojama. Düsseldorfska škola izrasla je iz i postala dio njemačkog romantičkog pokreta. Istaknuti pripadnici Düsselorfske škole bili su von Schadow, Karl Friedrich Lessing, Johann Wilhelm Schirmer, Andreas Achenbach, Hans Fredrik Gude, Oswald Achenbach i Adolf Schrödter.

Düsseldorfska škola imala je značajan utjecaj na Školu Hudson River u Sjedinjenim Državama i mnogi istaknuti Amerikanci učili su na Akademiji u Düsseldorfu i pokazuju utjecaj Düsseldorfske škole, uključujući Georgea Caleba Binghama, Davida Edwarda Cronina, Eastmana Johnsona, Worthingtona Whitteredgea, Richarda Catona Woodvillea, Williama Stanleya Haseltinea, Jamesa McDougala Harta i Williama Morrisa Hunta, kao i njemačkog emigranta Emanuela Leutzea. Albert Bierstadt se prijavio, ali nije bio prihvaćen. Njegov američki prijatelj Worthington Whittredge postao je njegov učitelj dok je pohađao Akademiju u Düsseldorfu.

## Odabrani umjetnici

Između 1819. i 1918. oko 4000 umjetnika pripadalo je Düsseldorfskoj slikarskoj školi, uključujući:

## Povezano
*Njemački romantizam

## Reference
Haka od Oahua

Poglavica **Haka** (havajski *[[Aliʻi]] Haka*; 14. stoljeće) bio je kralj havajskog otoka Oʻahua (drevni Havaji). Spomenut je u drevnim pojanjima i legendama.
## Biografija
Haka je rođen na otoku Oʻahuu u 14. stoljeću.

Njegov je otac bio kralj Oʻahua Kapaealakona, sin kralja Lakone, te je bio član dinastije Maweke (havajski *Hale o Maweke*).

Majka Hake je bila kraljica Wehina od Oʻahua. Njezini su roditelji danas nepoznati.

Haka je oženio Kapunawahine (wahine = "žena"). Njihov je sin bio poglavica Kapiko-a-Haka, čija je supruga bila poglavarica Ulakiokalani.

Ovo su djeca Ulakiokalani i Kapika, tri kćeri:
*Ka’auiokalani od Oʻahua
*Kaʻulala od Oʻahua
*Kamili od Oʻahua

Haka je svog oca naslijedio, a sam je bio naslijeđen od poglavice zvanog Maʻilikākahi.
## Reference
Óbuda-Békásmegyer

**Óbuda-Békásmegyer** je popularno ime za  III okrug mađarskog glavnog grada - Budimpešte. On se 
službeno  zove **III. Okrug Budimpešte** (mađarski: *Budapest III. kerülete*). Taj okrug je 2015. imao 128,535 stanovnika, koji su živjeli na 
površini od 39.7 km².

## Karakteristike i historija

Óbuda-Békásmegyer leži na sjeveru Budimpešte, na desnoj budimskoj obali Dunava, preko puta Újpesta i 13 Okruga.

Óbuda na mađarskom znači - *stari*, a time se aludira da je na tom mjestu za rimskih vremena stajao Aquincum, glavni grad Panonije, a nakon mađarskog zauzimanja u 10. vijeku i njihova prva prijetolnica.

Sve do 1849. - Óbuda je bio zasebni grad, odvojen od tadašnjeg Budima, kad su se 1873. Budim i Pešta ujedinili Óbuda je postao okrug, - 1950. pripojen mu je *Békásmegyer*.

Okrug je poznat po trgu - Fő tér ("Glavni trg") i arheološkim iskopinama - Aquincuma.

## Pobratimski gradovi

* , Miercurea-Ciuc
* , Amstelveen
* , Billigheim
* , Stare Mesto
* , Changning (Šangaj)
* , Stirling
* , Udine

## Reference

## Vanjske veze

* ''Obuda''
Okrutno more (film, 1972)

***Okrutno more*** (, translit.&nbsp;Bas ya Bahar) je kuvajtski crno-bijeli igrani film snimljen u režiji Khalida Al Siddiqa i i prikazano 1972. godine, poznat kao prvo igrano ostvarenje u historiji kuvajtske kinematografije . Po žanru je drama, a protagonist, čiji lik tumači Mohammed Al-Mansour je siromašni mladić kome je obogaljeni otac, bivši ronilac za biserima, zabranio da preuzme njegov stari posao. Radnja prikazuje kako se mladić zaljubi u kćer bogatog trgovca (čiji lik tumači Amel Bakr) te, nastojeći skupiti dovoljno novaca da impresionira njene roditelje, odlučuje prekršiti očevu zabranu i početi roniti bisere, a što će dovesti do tragičnih posljedica. *Okrutno more* je prikazan na venecijanskoj Mostri gdje je dobio nagradu FIPRESCI.  

## Uloge
* Mohammed Al-Mansour ... Moussaed
* Amal Bakr ... Nura
* Saad Al-Faraj ... Otac
* Hayat El-Fahad ... Majka

## Vanjske veze
* 
* Recenzija na blogu Film Walrus
Kapaealakona

**Kapae-a-Lakona** (ili **Kapea-a-Lakona**) bio je poglavica havajskog otoka Oʻahua na drevnim Havajima.

Bio je sin i nasljednik poglavice Lakone (sin poglavice Nawelea). 

Majka mu je bila Lakonina supruga, poglavarica Oʻahua zvana Alaikauakoko, koja je bila kći Pokaija i njegove supruge Hineuki.

Supruga poglavice Kapaea bila je Wehina. Njihov je sin bio kralj Haka od Oahua.
## Reference
Evropski dan sjećanja na žrtve staljinizma i nacizma

**Evropski dan sjećanja na žrtve staljinizma i nacizma** (poznat i kao **Dan crne trake** u nekim zemljama), međunarodni dan sjećanja na žrtve totalitarnih ideologija, naročito staljinizma, nacizma i fašizma, koji se obilježava 23. augusta.

Određen je od strane Evropskog parlamenta 2008/2009 kao "dan sjećanja u čitavoj Evropi na žrtve svih totalitarnih i autoritarnih režima, koji će se obilježavati sa dostojanstvom i nepristrasnošću," i obilježava se svake godine od strane tijela Evropske unije od 2009. godine. Odluka Evropskog parlamenta iz 2009. o evropskoj svijesti i totalitarizmu, ko-sponzorirana od strane Evropske narodne partije, Saveza liberala i demokrata za Evropu, Zelenog-evropskog slobodnog saveza i Unije za Evropu nacija, pozvala je na njegovo provođenje u čitavoj Evropi. Uspostavljanje 23. augusta kao međunarodnog dana sjećanja za žrtve totalitarizma također je podržano Vilniuškom deklaracijom Parlamentarne skupštine OSCE-a iz 2009. godine.

23. august odabran je kako bi se podudarao sa potpisivanjem Pakta Molotov-Ribbentrop, pakt o nenapadanju iz 1939. između SSSR-a i Nacističke Njemačke koji je sadržavao protokol o podjeli Rumunije, Poljske, Litvanije, Latvije, Estonije i Finske na utvrđene njemačke i sovjetske sfere utjecaja. Predsjedavajući Evropskog parlamenta, Jerzy Buzek, 2010. je taj sporazum opisao kao "dosluh dva najgora oblika totalitarizma u hisoriji čovječanstva." Dan sjećanja nastao je iz prosvjeda koji su se održali u zapadnim gradovima protiv sovjetskih zločina i okupacije tokom 1980-ih, koje su pokrenuli kanadski izbjeglice iz zemalja pod okupacijom Sovjetskog Saveza i koji su kulminirali Baltičkim putem, velikom demonstracijom tokom revolucija 1989. koja je doprinijela oslobađanju država Baltika.

Svrha Dana sjećanja je očuvanje sjećanja na žrtve masovnih deportacija i istrebljenja, istovremeno ističući demokratske vrijednosti sa ciljem pojačavanja mira i stabilnosti u Evropi.

23. august također je službeno priznat od strane Kanade i Sjedinjenih Država, gdje je poznat kao Dan crne trake.

## Povezano
* Rezolucija Vijeća Europe 1481/2006

## Reference
Guðmundur Guðmundsson

**Guðmundur Þórður Guðmundsson** (Reykjavík, 23. prosinca 1960.) je umirovljeni islandski rukometaš i reprezentativac, najpoznatiji kao bivši višestruki izbornik Islanda. Trenutno vodi danski klub Fredericia HK.

Igračku karijeru započeo je u lokalnom Víkinguru, gdje je igrao sve do 1992. godine, s tim da je od 1989. bio trener-igrač. Nakon toga prelazi u UMF Afturelding, gdje do 1995. igra kao trener-igrač, nakon čega se umirovio. Od 1983. do 1995. je nastupao za reprezentaciju Islanda, s kojom je igrao na dva Svjetska prvenstva i dva olimpijska turnira. 

Od 1995. godine se posvetio trenerskom poslu, prvo kao trener Frama iz Reykjavíka, odakle je 1999. godine prešao u njemački TSV Bayer Dormagen. Nakon dvije godine u Njemačkoj, Guðmundsson je preuzeo klupu islandske reprezentacije, koju će voditi do 2004. godine, ali bez ikakvog značajnijeg uspjeha. Nakon godinu dana pauze, godine 2005. ponovo preuzima Fram, kojeg vodi do 2007. godine. 

Godine 2008. ponovo je preuzeo reprezentaciju Islanda, koju će voditi do 2012. godine i s kojom će, u svom drugom mandatu, osvojiti srebro na Olimpijskim igrama 2008. i broncu na EHF Euru 2010. u Austriji. Paralelno je vodio danski GOG Svendborg TGI te njemački Rhein-Neckar Löwen, s kojim je 2013. godine osvojio EHF Kup. Godine 2014. napustio je Löwen i preuzeo reprezentaciju Danske, s kojom je osvojio olimpijsko zlato 2016. godine. 

Naredne godine sporazumno je raskinuo ugovor s danskim savezom te preuzeo reprezentaciju Bahreina. Na klupi azijske ekipe ostao je do 2018. godine, kada je ponovo preuzeo reprezentaciju Islanda; na mjestu izbornika Bahreina zamijenio ga je sunarodnjak Aron Kristjánsson.
Soroksár

**Soroksár** čita se *Šorokšar* (službeno mađarski: *Budapest XXIII. kerülete*) je ime jednog od 23 okruga mađarskog glavnog grada - Budimpešte. 
Taj okrug je 2015. imao 22,833 stanovnika, koji su živjeli na površini od 40.77 km².

## Karakteristike i historija

Soroksár je najjužniji i najmlađi budimpeštanski okrug koji leži na lijevoj peštanskoj obali Dunava, preko puta Okruga Csepel.

Soroksár je kao naselje počeo iznicati u 18. vijeku, za vladavine Marije Terezije - 1759. dobio je status trgovišta. Sa Budimpeštom se ujedinio 1. januara 1950. u sklopu tadašnjeg 20. okruga. - Pesterzsébet.

Nakon referenduma provedenog 27. septembra 1992. na kojem su stanovnici odlučili da se izdvoje iz Pesterzsébeta, - Okrug Soroksár je službeno osnovan - 11. januara 1994.

## Pobratimski okruzi i gradovi

* , Nürtingen
* , Odorheiu Secuiesc
* , Tvrdica

## Reference

## Vanjske veze

* ''soroksar''
Pesterzsébet

**Pesterzsébet** čita se *Pešteržebet* (službeno mađarski: *Budapest XX. kerülete*) je ime jednog od 23 okruga mađarskog glavnog grada - Budimpešte. 
Taj okrug je 2015. imao 65,851 stanovnika, koji su živjeli na površini od 12.18 km².

## Karakteristike i historija

Pesterzsébet leži južno od centra grada na lijevoj peštanskoj obali Dunava, preko puta Okruga Csepel.

Pesterzsébet je kao naselje osnovan 1870., nazvan je *Elizabetina Pešta* u čast carice Elizabete, žene cara Franza Josefa.

Za kratkotrajne Mađarske Sovjetske Republike prezvan je u - Leninváros (*Lenjinov grad*).

Od 1932. nosi novo ime - *Pestszenterzsébet* po svetici Elizabeti Ugarskoj, ali mu je 1950. vraćeno staro ime, te iste godine je zajedno sa tadašnjim Soroksárom sjedinjen je sa Budimpeštom kao njen 20. okrug.
Nakon demokratskih promjena - 1990. ponovno nosi ime - *Pestszenterzsébet*.
Kad je 1992. Soroksár na referendumu odlučio da se izdvoji iz Pestszenterzsébeta, okrug se od 1994. ponovno neformalno zove - Pesterzsébet.

## Pobratimski okruzi i gradovi

* , Frankfurt-Nord-Ost
* , Belin
* , Cristuru Secuiesc
* , Olgiate Comasco

## Reference

## Vanjske veze

* ''Pesterzsebet''
Galaktički disk

**Galaktički disk** je komponenta nekih vrsta galaksije kao što su lentikularne i spiralne sa prečagom i bez nje. Disk se sastoji iz spiralnih krakova i prečaga (ako ih ima). U disku ima mnogo više gasa, zvezdane prašine i mladih zvezda nego u halou i galaktičkom centru.

Dokazano je da se orbitalne brzine zvezda u disku ne podudaraju sa izmerenom luminoznošću zvezda iako bi trebalo. Ovo je jedan od indirektnih dokaza za postojanje tamne materije.

## Izvori

* osnovne informacije o galaktičkom disku 
* Harvardska baza podataka-galaktički diskovi
13 Okrug Budimpešte

**13 Okrug Budimpešte** (mađarski: *Budapest XIII. kerülete*) je ime jednog od 23 okruga mađarskog glavnog grada - Budimpešte. 
Taj okrug je 2015. imao 120,199 stanovnika, koji su živjeli na površini od 13.44 km².

## Karakteristike i historija

13 Okrug leži na sjeveru Budimpešte, na lijevoj peštanskoj obali Dunava, preko puta Óbuda-Békásmegyera.

Okrug je počeo iznicati sredinom 19. vijeka kao industrijsko predgrađe Pešte.
13 Okrug je službeno osnovan - 1. juna 1938. izdvajanjem dotadašnjih djelova  5 i 6 okruga (Lipótváros i Terézváros).

## Pobratimski okruzi i gradovi

* , Floridsdorf - XXI Bezirk
* , Osijek
* , Juh
* , Sovata
* , Varšava - Okrug Ochota

## Reference

## Vanjske veze

* ''budapest13''
Teresa Ramírez

**Teresa Ramírez** (**Terezija**, **Tereza**) bila je infanta Leona te kraljica Pamplone iz dinastije Beni Alfons.
## Obitelj
Teresa je bila kći kralja Ramira II od Leona (*Ramiro II de León*) i njegove supruge, čije je ime bilo Adosinda Gutiérrez.

Adosinda i njen muž bili su bliski rođaci, sestrična i bratić u prvom koljenu. Ramiro je zvan „Velikim“ i „Vragom“.

Teresa se oko 943. godine udala, a muž joj je bio kralj García Sánchez I od Pamplone.
### Djeca
Teresina djeca:
*Ramiro Garcés od Viguere
*Jimeno Garcés
*Urraca Garcés 
## Izvori
Galaktički centar

**Galaktični centar** je pojam u astronomiji oko koga se rotira cela galaksija. Galaktički centar u Mlečnom putu nalazi se na 8.33±0.35 kpc (kiloparseka) od Zemlje u pravcu Strelaca gde je i najsjajniji. Postoje jaki dokazi da u centru galaksija postoji supermasivna crna rupa. 

## Dokazi za postojanje
Sa Zemlje, centar Mlečnog puta se ne vidi u vidljivom i ultraljubičastom delu spektra jer se Zemlja nalazi u samom galaktičkom disku gde ima najviše prašine. Posmatranjem u gama, infracrvenom i radio delu spektra može se dobiti slika centra Mlečnog puta. Koordinate su prvi put zabeležene 1918. i u ekvatorijalnom koordinatnom sistemu iznose: za rektascenziju 17h45m40.04s, a za deklinaciju −29° 00' 28.1".

## Rastojanje do centra
Tačna udaljenost od Zemlje do centra Mlečnog puta nije sigurna. Najnovija istraživanja gde je korišćena geometrija za dobijašnje rezultata pokazuju vrednosti između 7.6 i 8.7 kpc. Metoda merenja udaljenosti cefeidama u ovom slučaju nije precizna jer je centar galaksine previše blizu pa su greške pri merenju suviše velike.

## Supermasivna crna rupa
Kompleksni izvor jakog signala u radio delu spektra *Sagittarius A* lociran je veoma blizu centra Mlečnog puta. Naučnici tvrde da je izvor ovog signa zapravo supermasivna crna rupa u centru galaksije, tačnije, akrecioni disk oko crne rupe. Prečnik ovog izvora određen je 2008. godine i iznosi 0.3 astronomske jedinice odnosno 44 miliona kilometara. Radi poređenja, to je približno ista vrednost kao i udaljenost Merkura od Sunca u perihelu. Masa ove crne rupe je procenjena na 4.31 miliona masa Sunca.

## Okolina oko crne rupe
Okolina oko crne rupe u centru galaksije prečnika 1 parsek sadrži stotine zvezda. Većina tih zvezda su stare crvene i masivne zvezde. Takođe ima i zvezda koje su približno iste starosti pa se misli da su nastale sve u toku jednog događaja koji se odigrao pre par miliona godina. To su prilično mlade zvezde i naučnici nisu očekivali da ih nađu toliko blizu crne rupe. Dve najbliže crnoj rupi i najmlađe zvezde su S2 i S0-102. Naučnici imaju dve teorije kako su ove zvezde mogle nastati: ili su formirane negde drugde u nekom masivnom jatu zvezda pa migrirale do trenutne lokacije ili su formirane u samom akrecionom disku crne rupe gde je materija dovoljno vruća i zgusnuta.

Trenutno se oko centra galaksije ne stvaraju nove zvezde iako naučnici očekuju da se to dogodi u disku molekulske prašine koji se nalazi na 2 parseka udaljen od centra gde je materija dovoljno zgusnuta da se počnu stvarati zvezde. 2002. godine Antoni Štark i Kris Martin predvideli su da će u ovom regionu u narednih 200 miliona godina sigurno biti stvaranja novih zvezda. To takođe može dovesti do stvaranja džetova koji izbijaju iz crne rupe.

## APOD
* APOD 1
* APOD 2
* APOD 3
* APOD 4
* APOD 5
* APOD 6

## Izvori
* Maks Plank institut-galaktički centar
* Supermasivna crna rupa
* rupa u centu galaksije 
* Centar Mlečnog puta
Nepravilna galaksija

**Nepravilna galaksija** je galaksija nepravilnog izgleda i bez jasnog definisanog oblika ili strukture. Nepravilne galaksije se dele na dve klase, označene sa -{*Irr I*}- i -{*Irr II*}-.

-{*Irr I*}- galaksije sadrže veliki broj -{*OB*}- asocijacija (grupa vrelih, mladih, visoko luminoznih zvezda) i -{''HII''}- regiona (sjajni oblaci jonizovanog vodonika koji okružuje mlade, vrele zvezde) i popriličnu količinu gasa (oko 20% ukupne mase je u formi gasa). Mogu da imaju naznake spiralne strukture. Masa ovih galaksija se kreće u rasponu od oko milion Sunčevih masa do nekoliko milijardi Sunčevih masa, a prečnici od oko 3.000 do 30.000 svetlosnih godina.

-{*Irr II*}- galaksije su „maglovitog“ izgleda i najčešće sadrže popriličnu količinu gasa i prašine. Neke od njih imaju deformisan oblik koji može da nastane sudarima ili bliskim prolascima sa drugim galaksijama ili burnom unutrašnjom aktivnošću.

## Reference

## Vanjske veze
HK Beograd

**Hokejaški klub Beograd** je srpski hokejaški klub iz Beograda. Utakmice kao domaćin igra u ledenoj dvorani Pionir. Zvanične boje kluba su plava i bela, dok su zlatna i crvena prateće.

## Historija
Hokejaški klub Beograd je osnovan 2016. godine. Klub je osnovan u cilju jačanja reprezentacije Srbije, a za njega će igrati najbolji srpski hokejaši u regionalnoj MOL ligi.

Potvrda o učešću u regionalnoj ligi kojom upravlja Hokejaški savez Mađarske usledila je početkom jula. Posle pozitivnog glasanja klubova učesnika (7-2 za učešće Beograda), dozvolu je dao i Upravni odbor Mađarske hokejaške federacije. U MOL ligi se pored mađarskih, takmiče i rumunski i slovački klubovi.

Za klub će nastupati svi igrači koji su kandidati za seniorsku i reprezentaciju do 20 godina. Beograd će pretežno biti sastavljen od igrača Partizana i Crvene zvezde, srpskih igrača koji nastupaju u inostranstvu, stranih hokejaša koji su već igrali u domaćem prvenstvu, kao i oni koji bi u budućnosti mogli da nastupaju za Srbiju. Vodiće ih iskusni strani trener.

## Sastav tima
Od 23. avgusta 2016.

## Povezano
* Hokej na ledu u Srbiji

## Reference

## Vanjske veze
Praznina (astronomija)

**Praznina** (en.*Void*) je struktura u Svemiru koju odlikuje potpuna odsutnost galaksija. Ima sferičan oblik, proteže se trodimenzionalno. Galaksije koje se nalaze u njihovoj blizini okružuju ih u obliku mjehurića. Ako se neka praznina presiječe vidljive su strukture rasporeda galaksija. Galaksije nisu ravnomjerno raspoređenje u Svemiru te sa prazninama oblikuju filamente. Vidljivi su čvorovi, koji sadrže velike galaksije. Savremena mjerenja (2006) pokazuju da praznine nisu veće od 100 MPc.

## Povezano
* Galaksije praznine
* Praznina Eridan
## Reference



## Vanjske veze

* Katalog praznina  učitano 6.5.2014 
* Animacije praznina  autori Hume Feldman i Sergei Shandarin, Odjel Fizika i Astronomija, Univerzitet Kansas, Lawrence, KS, USA. učitano 6.5.2014 
* Vizualiziranje bližih struktura većih dimenzija Fairall, A. P., Paverd, W. R., & Ashley, R. P. učitano 6.5.2014 
* Hijerarhija i dinamika praznina  arXiv:1203.0248 učitano 6.5.2014
Pestszentlőrinc-Pestszentimre

**Pestszentlőrinc-Pestszentimre** čita se *Peštsentlerinc-Peštsentimre* (službeno mađarski: *Budapest XVIII. kerülete* - 18. Budimpeštanski okrug) je ime 
jednog od 23 okruga mađarskog glavnog grada - Budimpešte. 
Taj okrug je 2015. imao 101,613 stanovnika, koji su živjeli na površini od 38.6 km².

## Karakteristike i historija

Pestszentlőrinc-Pestszentimre leži na jugoistoku grada na lijevoj peštanskoj strani Budimpešte, sjeveroistočno od Soroksára na putu za Vecsés. U okrugu se nalazi „Međunarodni aerodrom Ferenc Liszt“.

Okrug Pestszentlőrinc-Pestszentimre je jedan od mlađih budimpeštanskih okruga nastao 1. januara 1950., kad su se ujedinili kvartovi Pestszentlőrinc i  Pestszentimre.

Pestszentlőrinc kao i Pestszentimre počeli su kao naselja nicati u 18. vijeku, Pestszentlőrinc kao naselje bogatijih, a Pestszentimre siromašnijih. Od 19. vijeka grade se u oba naselje brojni industrijski pogoni, pa je Pestszentlőrinc 1936. dobio status grada.

## Pobratimski okruzi i gradovi

## Reference

## Vanjske veze

* ''Službene stranice okruga''
Telegraf.rs

**Telegraf.rs** je srpski novinski portal specijalizovan za zabavne teme, a koji je sa radom započeo 2012. godine.

Portal Telegraf.rs je projekat kompanije Internet Group d.o.o. , specijalizovane za poslovnu primenu interneta i koncipiran je kao klasičan online medij bez štampanog izdanja čije sadržaje kreira i uređuje redakcija  od preko 50 novinara. Tehnička priprema novinskog portala je počela juna 2011. godine. Prva verzija aplikacije za mobilni telefon (Android, iOS) u aprilu 2012.

Po podacima servisa Gemius iz januara 2018. godine, Telegraf.rs se nalazi u top 3 najposećenijih sajtova u Srbiji.

## Reference

## Vanjske veze
* Telegraf.rs
Seemabaddha

***Seemabaddha*** ( ''Shimabôddho''; engleski nasklov: *Company Limited*; ) je indijski crno-bijeli igrani film snimljen 1971. godine na bengalskom jeziku u režiji Satyajita Raja. Predstavlja adaptaciju istoimenog romana Manija Shankara Mukherjeeja. Protagonist, koga tumači Barun Chanda, je ambiciozni menadžer u kalkutskoj tvornici ventilatora koji po svaku cijenu želi postati njen direktor i koji svojim bogatstvom i luksuznim životnim stilom impresionira skromnu svastiku (čiji lik tumači Sharmila Tagore) koja mu je došla u posjet. Radnja prikazuje kako u svojoj karijeri ne preza od ničega, uključujući provociranje štrajka kojim bi zataškao isporuku neispravne robe, a što izazove zgražanje svastike koja ga je dotada držala za uzor. *Seemabaddha*, koja je nastojala prikazati negativne strane kapitalizma u Indiji koja je tada prolazila kroz proces rapidne urbanizacije i industrijalizacije, predstavlja dio tematski srodne trilogije koje čine *[[Pratidwandi]]* iz 1970. i *[[Jana Aranya]]* iz 1976. godine. Godine 1972. je bio prikazan na venecijanskoj Mostri gdje je osvojio nagradu FIPRESCI.

## Cast
* Sharmila Tagore ... Tutul (Sudarsana)
* Barun Chanda ... Shyamal (Shyamalendu) Chatterjee
* Paromita Chowdhury ... Dolan (Shyamalova supruga)
* Harindranath Chattopadhyay ... Sir Baren Roy
* Ajoy Banerjee ... Talukdar
* Haradhan Bandopadhyay 
* Indira Roy ... Shyamalina majka
* Promod Ganguli ... Shyamalin otac

## Izvori

## Vanjske veze
* satyajitray.org on the film 
* UCSC page 
*
Amphitryon 38

***Amphitryon 38*** je drama u tri čina francuskog pisca Jeana Giraudoxa, premijerno prikazana u Parizu 1929. godine. Predstavlja adaptaciju drevnog grčkog mita o Amfitrionu, a sam Giraudoux je broj "38" stavio u naslov kako bi naznačio kako je isti predložak bio adaptiran mnogo puta. Radnja, koja sadrži elemente tragedije i komedije i u kojoj protagonisti koriste moderni jezik, prikazuje kako Amfitrionovu suprugu Alkmenu na prevaru misli obljubiti bog Zeus (u drami naveden kao Jupiter).

Drama je bila ekranizirana nekoliko puta, uključujući BBC-jevu verziju iz 1957. godine u kojoj je prvi put korištena elektronska muzika u historiji te kuće. Godine 1972. je kao ekranizirana kao istoimena TV-drama u produkciji RTV Beograd.

## Izvori


## Vanjske veze
*
Galaksije praznine

**Galaksije praznine** su galaksije koje postoje u kosmičkim prazninama. Nekoliko galaksija postoji u prazninama; većina galaksija se nalazi u plahtama, zidovima i nitima koji okružuju praznine i superpraznine. Mnoge galaksije praznine su povezane kroz *[[niti praznine]]* ili ''vitice'', lagane verzije običnih galaktičkih niti koje okružuju praznine, jedne sa drugima. Ove niti su obično ispravnije nego redovni duplikati zbog nedostatka uticaja okolnih filamenata. Ovi filamenti čak mogu biti dovoljno izdašni da formiraju slabu grupu galaksija. Galaksije praznine, kako je poznato, same predstavljaju prastare primjere evolucije galaksija, imajući nekoliko susjeda, sa vjerovatnoćom da su formirane od čistog intergalaktičkog gasa.

## Spisak galaksija praznine

## Reference
Afera nedužne Anabele

***Afera nedužne Anabele*** je jugoslovenska TV drama u produkciji RTV Beograd emitovana 1972. godine. Režirao ju je Milenko Maričić, a scenario su pisali Velimir Ilić i Aleksandar Obrenović.

## Uloge

## Vanjske veze
*
Bez reči

**Film bez reči**, **Bez reči** ili **Bez** je jugoslovenski nemi film snimljen 1972. godine u režiji Miloša Radivojevića, koji je napisao i scenario zajedno sa Svetozarom Vlajkovićem. Film je premijerno prikazan na Filmskom festivalu u Puli. Reč je o ostvarenju neobične strukture, u kojoj se neimenovani protagonist, koga tumači Dragan Nikolić, se nalazi u raznim situacijama i obavlja razne apsurdne radnje. Nikolić, kome je to bila jedna od najneobičnijih, ali i najopskurnijih uloga u karijeri je na Filmskim susretima u Nišu dobio Nagradu Car Konstantin za najbolju ulogu.

## Uloge

## Izvori

## Vanjske veze
* 
*
Breme (film)

***Breme*** je jugoslovenski igrani film snimljen 1972. na filmu. godine u režiji Vuka Babića, a po scenariju Ferenca Deaka.

## Radnja

Mladić koji živi i radi u gradu, dolazi u vojvođansko selo da poseti majku, brata, rodnu kuću. Posećuje i devojku njegovu simpatiju iz đačkih dana koja je završila školu, ali ne može da se zaposli. Sa bivšim drugovima se zabavlja po seoskim kafanama. U selo se vraća njegov drug koji radi u Zapadnoj Nemačkoj, sa novim kolima i novcem. Odnosi među ljudima su zatrovani. Mladić ne uspeva da nađe smisao života i izvrši samoubistvo.

## Uloge

## Reference

## Vanjske veze
*
Buba u uhu

***Buba u uhu*** () je komedija francuskog pisca Georgesa Feydeaua premijerno izvedena 1907. godine. Radnja prikazuje kako Raymonde Chandebise postaje uvjerena kako njen  suprug Victor Emanuel ne može vršiti bračne dužnosti zbog nevjere, te to nastoji provjeriti tako što mu podmetne lažno ljubavno pismo od nepoznate žene, a što izaziva niz kaotičnih nesporazuma. *Buba u uhu*, koja se smatra jednom od najpopularnijih djela Feydeauvog opusa, bila je predmetom nekoliko ekranizacija. Na prostoru nekadašnje Jugoslavije je, pak, poznata po tome što je 1971. godine postavljena na pozornicu beogradskog Jugoslovenskog dramskog pozorišta u režiji Ljubiše Ristića, te što se neprekinuto izvodi do današnjeg dana, postavivši rekord sa kojim se mogu mjeriti jedino *[[Stilske vježbe (drama)|Stilske vježbe]]* u zagrebačkom Teatru ITD.

## Vanjske veze
* – BBC-jeva TV-adaptacija iz 1967. godine
* – verzija na Broadwayu 1969. godine
Buba u uhu (TV drama)

***Buba u uhu*** je jugoslovenska TV drama u produkciji RTV Beograd emitovana 1972. godine. Predstavlja adaptaciju istoimene pozorišne komedije francuskog pisca Žorža Fejdoa, odnosno snimku znamenite predstave koju je prethodne godine na pozornici Jugoslovenskog dramskog pozorišta postavio Ljubiša Ristić, koji je takođe režirao i televizijsku predstavu, odnosno iskoristio istu glumačku ekipu. Radnja prikazuje kako Viktor Sandebiz (koga tumači Nikola Simić), direktor pariške osiguravajuće kuće, bude od svoje supruge Rejmond (čiji lik tumači Rada Đuričin) osumnjičen za neveru, a što ona pokušava dokazati lažirajući mu ljubavno pismo od nepoznate žene koje će izazvati niz nesporazuma i komplikacija.

## Uloge

## Reference

## Vanjske veze
*
Willard (film, 1971)

***Willard*** je američki horor film snimljen 1971. godine u režiji Daniela Manna. Predstavlja adaptaciju romana *[[Ratman's Notebooks]]* sjevernoirskog pisca Stephena Gilberta. Naslovni protagonist, čiji lik tumači Bruce Davison, je mladić prisiljen brinuti se za svoju staru i bolesnu majku (čiji lik tumači Elsa Lanchester), a istovremeno trpiti zlostavljanja i ponižavanja od strane svog poslodavca (koga tumači Ernest Borgnine). Radnja prikazuje kako jedino društvo pronalazi u čoporu štakora sa kojima se sprijatelji, pripitomi ih i počne dresirati da za njega obavljaju razne zadatke kao minijaturna osvetnička vojska. *Willard* je postigao veliki komercijalni uspjeh i u Hollywoodu potakao trend horor-filmova gdje glavna opasnost prijeti od različitih životinja. Godine 1972. je snimljen nastavak pod naslovom *[[Ben (film)|Ben]]*.

Godine 2003. je snimljen istoimeni remake gdje je naslovni lik tumačio Crispin Glover.

## Uloge
*Bruce Davison ... Willard Stiles
*Sondra Locke ... Joan
*Elsa Lanchester ... Henrietta Stiles
*Ernest Borgnine ... Al Martin
*Michael Dante ... Brandt
*J. Pat O'Malley ... Farley

## Reference

## Vanjske veze
*
Amfitrion 38 (TV drama)

***Amfitrion 38*** je jugoslovenska TV drama u produkciji RTV Beograd emitovana 1972. godine. Predstavlja adaptaciju istoimenog komada francuskog pisca Žana Žirodua, a režirala ju je Ognjenka Milićević.

## Uloge

## Vanjske veze
*
Praznina Eridan

**Praznina Eridan** ili **Superpraznina Eridan** je do sada najveća otkrivena praznina u Svemiru. Ima prečnik oko 1 milijardu sg (306 MPc). Otkriven je tokom pretrage pozadinskog kosmičkog zračenja (en. CMB, *cosmic mircowave background*). Radi se prostoru Svemira koje je veoma hladniji nego inače (manje od 2.7 K).  Sadašnje teorije ne mogu objasniti postojanje praznine takvih razmjera. Pokušaji objašnjenja idu od Sachs Wolfov efekat pa do velikie udaljenosti Zemlje i superpraznine.Ova hladna tačka je i veća, tj. prostire se kroz veći prostor, nego što su to teorijski modeli predviđali.

## Povezano

* Galaksije praznine

## Reference



## Vanjske veze

* ''Velika praznina u sazviježđu Eridan''   iz Solstation učitano 7.5.2014 
* ''Rupa u Svemiru pronađena''   iz Daily Tech učitano 7.5.2014 
* ''Velika rupa pronađena u Svemiru'' iz Space.com učitano 7.5.2014 
* ''Rupa u nebu pronađena''  iz National Geographic News učitano 7.5.2014 
* ''Pronađeno kosmičko ništavilo''  iz BBC učitano 7.5.2014
Giulietta e Romeo (film, 1964)

***Giulietta e Romeo*** () je italijansko-španski igrani film snimljen 1964. godine u režiji Riccarda Frede. Predstavlja adaptaciju znamenite tragedije *[[Romeo i Julija]]* engleskog pisca Williama Shakesperea. Radnja, smještena u renesansnu Veronu prikazuje kako se mladi plemić Romeo Montecchi (čiji lik tumači Geronimo Meynier) zaljubi u mladu plemkinju Juliju/Giuliettu (čiji lik tumači Rosemary Dexter) iz suparničkog klana Capuletti, ali kako ona usprkos svemu završava tragično. Fredina verzija Shakespeareove tragedije se isticala time da je glavne uloge povjerio relativno mladim glumcima u ranim 20-ima, koji su trebali biti bliži tinejdžerskoj dobi likova iz predloška, kao i za tadašnje standarde neuobičajeno krvavom završnicom. Usprkos toga, postao je relativno nepoznat, a što se tumači time da je samo četiri godine zasjenjen daleko poznatijom i hvaljenijom Zeffirellijevom verzijom.

## Vanjske veze
*
Bojan Zulfikarpašić

**Bojan Zulfikarpašić** (poznat i kao Bojan Z, rođen 2. februara 1968. u Beogradu), je srpski džez pijanista. Počeo je da svira klavir sa pet godina. Kao tinejdžer svirao je u raznim bendovima beogradske džez scene, gde je 1989. godine dobio nagradu za najboljeg mladog džez muzičara Jugoslavije.

U Francuskoj živi od 1988. godine, gde mu je 2002-e uručen orden Chevalier de l'Ordre des Arts et des Lettres. Dobitnik je nagrade ’’European Jazz Prize’’ za 2005. godinu - za najboljeg evropskog džez muzičara, kao i mnogih drugih priznanja u Francuskoj, i u Evropi.

Poslednjih godina se uspešno bavi i producentskim poslom, naročito na albumima Mišela Portala "Baïlador" i Amire Medunjanin "Amulette".

## Diskografija
* *Bojan Z Quartet* (1993)
* *Yopla!* (1995)
* *Koreni* (1999)
* *Solobsession* (2001)
* *Transpacifik* (2003)
* *Xenophonia* (2006)
* *Humus* (2009)
* *Soul Shelter* (2012)

## Vanjske veze

* Zvanična prezentacija 
* Zvanična majspejs prezentacija
Roger la Honte (film, 1922)

***Roger la Honte*** je francuski crno-bijeli nijemi film snimljen 1922. godine u režiji Jacquesa de Baroncellija. Predstavlja drugu po redu adaptaciju popularnog istoimenog romana Julesa Maryja. Protagonist, koga tumači Gabriel Signoret, je vlasnik tvornice koji u godinama nakon Francusko-pruskog rata gubi sve kada je lažno optužen za ubistvo.

## Uloge
* Rita Jolivet ... Julia de Noirville  
* Gabriel Signoret ... Roger Laroque  
* Maggy Théry ... Suzanne Laroque 
* Eric Barclay ... Roger de Noirville  
* Sylvie ... Henriette Laroque  
* Régine Dumien ... Suzanne, enfant  
* Roger Monteaux ... L. de Noirville 
* Roger Pineau ... Roger de Noirville, enfant  
* André Marnay ... Luversan  
* Paul Jorge ... Le caissier 
* Thomy Bourdelle
* Henri Chomette   
* Mangin   
* Noémi Seize

## Izvori


## Literatura
* Goble, Alan. *The Complete Index to Literary Sources in Film*. Walter de Gruyter, 1999.

## Vanjske veze
*
Jelisaveta Andrejević Aneta

**Jelisaveta Andrejević [[Aneta]]** (Beograd, 8. januar 1923 — Bubanj, kod Niša, 9. januar 1943), učesnica Narodnooslobodilačke borbe i narodni heroj Jugoslavije.

## Biografija
Rođena je 8. januara 1923. godine u Beogradu. Posle završene osnovne škole, otišla je u Niš gde se uključila u rad revolucionarne omladine. Bila je član organizacije Saveza komunističke omladine Jugoslavije (SKOJ), koja je delovala u Trgovačkoj školi u Nišu, iako nije bila učenica ove škole.

Posle okupacije Kraljevine Jugoslavije bila je veoma aktivna u prikupljanju oružja i drugim aktivnostima za pripremu ustanka. Septembra 1941. godine stupila je u Toplički partizanski odred, gde je obavljala dužnost kurira Okružnog komiteta KPJ za Niš. Učestvovala je u mnogim borbama sa Bugarima i četnicima.

Marta 1942. godine upala je u četničku zasedu. Posle tri dana mučenja, četnici su je predali Bugarima. Bugari su je silovali i maltretirali, a onda predali Nemcima u Nišu. Nemci su je odveli u koncentracioni logor na Crvenom krstu.

Streljana je 9. januara 1943. godine na Bubnju, kod Niša.

Ukazom predsednika Federativne Narodne Republike Jugoslavije Josipa Broza Tita, 9. oktobra 1953. godine, proglašena je za narodnog heroja. 

## Reference

## Literatura
* 
* *Heroine Jugoslavije*. „Spektar“, Zagreb 1980. godina.
* Milan Inđić *Djeca heroji*. „Dom štampe”, Zenica 1985. godine.
Kőbánya

**Kőbánya** čita se *Kebanja* (prevedeno *Izvor*), službeno mađarski: *Budapest X. kerülete* - 10. Budimpeštanski okrug) je ime 
jednog od 23 okruga mađarskog glavnog grada - Budimpešte. 
Taj okrug je 2015. imao 78,703 stanovnika, koji su živjeli na površini od 32.49 km².

## Karakteristike i historija

Kőbánya leži na istoku grada na lijevoj peštanskoj strani Budimpešte, istočno od Ferencvárosa na putu za 
Pécel.

Okrug Kőbánya nekad krajnja periferija osnovan je 1950., a počeo je nicati u 19. vijeku kao industrijsko 
predgrađe Pešte.

Teren Kőbánye se tokom historije koristio najviše kao izvor građevinskog materijala - zapravo kamena, koji se 
počeo intenzivnije iskapati od 17. vijeka, a naročito krajem 18 i početkom 19. vijeka kad su podizane brojne građevine po Pešti.
Toliko se intenzivno iskapalo, da je to ugrozilo čitav teren pa je daljni rad kamenoloma zabranjen  1890.
Od njih je i danas ostalo puno tunela, a najduži kompleks ima 33 km.

Pored kamenoloma Kőbánya je bila poznata i po vinogradima, pa su ti tuneli nekad korišteni za skladištenje vina, a kasnije i za 
pivo. Svojevremeno je bila poznata i po svinjogojstvu i velikom sajmu svinja, sve dok njihovo držanje nije zabranjeno
nakon pojave svinjske kuge 1895.

Od polovice 19. vijeka počela je rasprodaja i parcelizacija vinograda, tako da je 1869. 4353 ljudi živjelo u Kőbánya, a  1910. već 51034.
Naglom porastu stanovništa doprinjela je izgradnja brojnih industrijski pogona, od mlina, ciglane, pivovara a 1906. i tvornica
lijekova Richtera Gedeona. Tako je Kőbánya izrasla kao naselje siromašnih radnika, sa vrlo lošim stanovima i lošom infrastrukturom. Stanje je 
popravljano 70-ih i 80-ih prošlog vijeka izgradnjom solidnijih (ali ružnih) stambenih blokova.

## Pobratimski gradovi

* , Vinkovci
* , Wolverhampton
* , Bãlan
* , Jarosław
* , Šturovo

## Reference

## Vanjske veze

* ''Službene stranice okruga''
Újbuda

**Újbuda** prevedeno *Nova Buda*), službeno mađarski: *Budapest XI. kerülete* - 11. Budimpeštanski okrug) je ime jednog od 23 okruga mađarskog glavnog grada - Budimpešte.

Taj okrug je 2015. imao je 152,620 stanovnika (a to je najviše u Budimpešti), koji žive
na površini od 33.49 km².

## Karakteristike i historija

Újbuda leži na zapadu grada na desnoj budimskoj strani Dunava, južno od strogog centra Várkerületa na putu za Budaörs.

Okrug je poznat kao najveći po broju stanovnika i po brojnim velikim trgovačkim centrima.

Sve do gotovo kraja 19. vijeka na terenu gdje se nalazi Újbuda bila su polja i oranice, tad je počelo naseljavanje.
Okrug Újbuda osnovan je 1930., svoj konačni teritorijalni oblik dobio je 1950. kad su mu pridodani Kelenvölgy i Albertfalva.

Velik porast broja stanovnika desio se između 1949. - 1954. kad se u grad doselilo 40.000 ljudi, što je stvorilo velike probleme, koji su rješeni 
izgradnjom velikih stanbenih blokova.

## Pobratimski okruzi i gradovi

## Reference

## Vanjske veze

* ''Službene stranice okruga''
Roger la Honte (film, 1913)

***Roger La Honte*** je francuski crno-bijeli nijemi film snimljen 1913. u režiji Adrienaa Caillarda. Predstavlja prvu po redu adaptaciju istoimenog popularnog romana Julesa Maryja. Naslovni protagonist, koga tumači Paul Capellani, je industrijalac optužen za zločin koji nije počinio i koji se nakon mnogo godina vraća kako bi raskrinkao pravog zločinca.

## Uloge
* Paul Capellani : Roger Laroque dit Roger la Honte 
* Georges Dorival : Luversn
* Georges Saillard : l'avocat de Noirville
* René Maupré : Raymond de Noirville
* Georges Tréville
* Germaine Dermoz : Julie
* Jean Hervé
* Andrée Pascal  : Suzanne
* Henri Collen : L'usurier Gerbier
* Maria Fromet : Suzanne enfant
* Maximilien Charlier
* Sarah Davids  : Henriette

## Vanjske veze
* 
* Roger la Honte (1913)  sur le Fondation Jérôme Seydoux
Roger-la-Honte

***Roger-la-Honte*** () je roman francuskog pisca Julesa Maryja originalno objavljen 1886. godine. Radnja je smještena u prve godine nakon Francusko-pruskog rata, a naslovni lik je Roger Laroque, vlasnik male tvornice koga će u kratkom roku zadesiti niz nesreća, a koje kulminiraju kada bude lažno optužen za ubistvo koje je u stvarnosti počinio čovjek koji mu je skroz nalik. *Roger-la-Honte*, čiji se melodramatski zaplet velikim dijelom oslanjao na Hugoove *[[Jadnici|Jadnike]]*, je postigao veliki uspjeh, te je uskoro Mary napisao nastavak pod naslovom *La Revanche de Roger-la-Honte*. Također se pokazao zahvalnim predloškom za popularne teatarske predstave, a u 20. vijeku je postao predmetom nekoliko filmskih adaptacija.

## Filmske ekranizacije
* ''Roger la Honte'' (film, 1913), francuski nijemi film, rež. Adrien Caillard
* ''Roger la Honte'' (film, 1922), francuski nijemi film, rež. Jacques de Baroncelli 
* ''Roger la Honte'' (film, 1933), francuski crno-bijeli film, rež. Gaston Roudès 
* ''Roger la Honte'' (film, 1946), francuski crno-bijeli film, rež. André Cayatte
* ''Roger la Honte'' (film, 1966), francusko-italijanski film, rež. Riccardo Freda

## Literatura
* Goble, Alan. *The Complete Index to Literary Sources in Film*. Walter de Gruyter, 1999.
Jack Straw

**John Whitaker Straw** (3. august 1946) je britanski laburistički političar, koji je bio jedan od najistaknutijih i najviše rangiranih članova kabineta u posljednje dvije laburističke vlade - od 1997. do 2001. kao ministar unutrašnjih poslova te od 2001. do 2006. kao ministar vanjskih poslova u kabinetu Tonyja Blaira te od 2006. do 2010. ministar pravde i lord kancelar u kabinetu Gordona Browna. Straw je, uz Browna i Alistaira Darlinga, bio jedina ličnost koja je kontinuirano služila u laburističkim vladama od 1997. do 2010. godine. Također je od 1997. do 2015. kao član Parlmaneta zastupao Blackburn).

## Vanjske veze

*Blackburn Labour Party
*
*
*
*Online exhibition of the May 1968 student protest in Leeds 
*Jack Straw, *BBC News*, Newsnight, 17 October 2002
*ConvaTec, Bristol-Myers Squibb, Blair, Straw and Chilcot
2 Okrug Budimpešte

**2. Okrug** (mađarski: *Budapest II. kerülete*) je jedan od 23 okruga mađarskog 
glavnog grada - Budimpešte.

Taj okrug je 2015. imao je 89,598 stanovnika, koji žive na površini od 36.34 km².

## Karakteristike i historija

2. Okrug leži na sjeverozapadu grada na desnoj budimskoj strani Dunava, sjeverno od strogog centra Várkerületa na putu za Dorog.

Tokom srednjeg vijeka na terenu današnjeg okruga nalazilo se dvadesetak naselja, a nakon izgona Osmanlija tri prigradska naselja Víziváros (Vodeni grad), Landstrasse i Újlak.

Okrug je svoj današnji oblik dobio paralelno s razvojem Budimpešte u metropolu tokom 19. vijeka. Dok se Pešta razvijala kao privredni, Budim pa tako i dio 2. Okruga postao je administrativni centar. Nakon ujedinjenja Pešte i Budima 1873. uski pojas uz Dunav - *Víziváros*, nije dozvoljavao značajniji porast broja stanovnika, ali su ostali dijelovi nudili dobre uvjete za gradnju, pa je okrug rastao.
Prvo planirano naselje u okrugu dovršeno je 1876.

Krajem Drugog svjetskog rata okrug je postao poprište velike bitke za Budimski dvorac.
Nakon rata - 2. Okrug je postao omiljena rekreaciona zona grada. Nakon 1. januara 1950. i osnivanja Velike Budimpešte, naselje Hidegkút je pripojeno okrugu.

## Pobratimski okruzi i gradovi

* , Mosbach
* , Varšava - Żoliborz
* , Finike

## Reference

## Vanjske veze

* ''Službene stranice okruga''
Hegyvidék

** Hegyvidék** čita se *Heđvidek* (slobodno prevedeno *Brdoviti kraj*), službeno mađarski: *Budapest XII. kerülete* - 12. Budimpeštanski okrug) je ime jednog od 23 okruga mađarskog glavnog grada - Budimpešte.

Taj okrug je 2015. imao 58,322 stanovnika, koji su živjeli na površini od 26.67 km².

## Karakteristike i historija

Hegyvidék leži na zapadu grada na desnoj budimskoj strani Dunava, zapadno od centra Várkerületa na putu za Budakeszi.

Okrug Hegyvidék prostire se po Budimskim brdima, pa je poznat kao najzeleniji i kao rekreaciona zona grada.

Prve kuće na terenu Hegyvidéka podignute su u 18. vijeku, poneke od njih su još uvijek sačuvane. U to vrijeme to je bilo naselje Dunavskih Švaba.

Prva školska zgrada u Hegyvidéku podignuta je 1858.

Krajem 19. vijeka Hegyvidék su otkrili sportaši i planinari, kao izvrsni poligon, jer se tu nalazi najviši vrh Budimskih brda - *János-hegy*, sa skijalištem *Normafát*, kao i golf teren - *Széchenyi-hegyi*.

Okrug je osnovan kao upravna jedinica 1. jula 1940.
## Pobratimski gradovi

* , Watermael-Boitsfort
* , Odorheiu Secuiesc

## Reference

## Vanjske veze

* ''Službene stranice okruga''
Zugló

**Zugló** službeno mađarski: *Budapest XIV. kerülete* - 14. Budimpeštanski okrug) je ime jednog od 23 okruga mađarskog glavnog grada - Budimpešte.

Zugló je jedan od najvećih gradskih okruga sa svojih 124,956 stanovnika, kojiko je imao 2015., koji žive na površini od 18.13 km².

## Karakteristike i historija

Okrug Zugló prostire se po istočnoj lijevoj peštanskoj strani Dunava, sjevernije od strogog centra grada u smjeru Kerepesa. Na zapadu ovog okruga  leži - Gradski park (Városliget) sa Trgom heroja koji je jedan od lokaliteta  uvršten na UNESCO-vu Listu mjesta svjetske baštine u Evropi.

O porijeklu imena Zugló, postoje dvije teorije, prema jednoj ono dolazi od mađarske riječi *szuglyó* (ili *zugla*) koja se koristila u 19. vijeku, a značila je kutak, mrtvi rukavac, po drugoj hipotezi ono vuče korjene od njemačkog *szugló*, a to je značilo močvarna jama.

Zugló se sve do 19. vijeka zvao - *Szuglónak*, a sve do 1935.kad je osnovan kao okrug pod imenom *Rákosváros*, njegov teren dijelili su okruzi; Terézváros, Erzsébetváros i Kőbánya. Tek od 1950. - kad se osnovana Velika Budimpešta, zove se - Zugló.

Razvoj okruga počeo je sa širenjem Pešte 30-ih godina 19. vijeka i parcelacijom dotadašnjeg šumskog zemljišta u današnjem kvartu Herminamező. U istom kvartu su 1843. podignute terme pa je on postao omiljeno izletničko mjesta. Istovremeno se grade i prve vile po ulicama Hermina, Kraljice Elizabete (Erzsébet királyné útja), Amerikai i Uzsoki (Jókai).

Gradski park (Városliget) počeo je nicati još za Marije Terezije sadnjom vrba, bagrema i dudova - 1751. 
Krajem 19. vijeka proširen je prema Herminamezu, istovremeno se počelo i sa izgradnjom prvih industrijskih pogona.

Između 1890. i 1900. broj stanovnika se izuzetno povećao, tad su podignuti kvartovi; Törökőr, Kiszugló i Nagyzugló.

Prva srednja škola otvorena je 1879., između 1898. - 1899. Odon Lechner sagradio je Geološki institut. 
Alli je najveći projekt u okrugu bila izgradnja Trga heroja zbog Milenijske izložbe, uz njega je izgrađen i metro, i to 
kao prvi u kontinentalnoj Evropi.

Nakon Prvog svjetskog rata još više se ubrzala urbanizacija okruga.

## Pobratimski gradovi

* , Racoş
* , Racibórz
* , Berlin - Steglitz Zehlendorf
* , Veliko Trnovo
* , Čolpon Ata
* , Ciceu

## Reference

## Vanjske veze

* ''Službene stranice okruga''
Budafok-Tétény

**Budafok-Tétény** čita se *Budafok-Tetenj*, službeno mađarski: *Budapest XXII. kerülete*- 22. Budimpeštanski okrug) je ime jednog od 
23 okruga mađarskog glavnog grada - Budimpešte.

Taj okrug je 2015. imao je 54,504 stanovnika, koji žive na površini od 34.25 km².

## Karakteristike i historija

Budafok-Tétény leži na jugozapadu grada na desnoj budimskoj strani Dunava, zapadno od otoka Csepel na putu za Érd. Okrug je poznat po rezervatu prirode koji se nalazi na dunavskom otoku *Háros*.

Okrug Budafok-Tétény osnovan je 1950. ujedinjenjem dotad samostalnih naselja.

Teritorij tog okruga kontinuirano je naseljen od neolitika, za Rimljana se kod današnjeg *Nagytéténya* nalazila fortifikacija *Campona*, jedna od glavnih na limesu, jer je tu bio važan prelaz preko Dunava.

Historija *Budafoka* počinje nakon razdoblja osmanske dominacije - 1698. kad je kao i susjedni otok Csepel, postao vlasništvo princa Eugena Savojskog. On je osnovao *Promontor* (latinski: *Promontorium*) koji je nakon prinčeve smrti - 1739. postao samostalno naselje. Kraj je naselio njemačkim kolonima i podigao prve vinograde. I susjedni *Tétény* je postao vinogradarsko mjesto, neprekinuti napredak tih mjesta zaustavljen je 1886., pojavom filoksere, koja je gotovo potpuno uništila vinovu lozu glavni izvor prihoda stanovnika.

*Budatétény* se sve do 1915., kad je postao samostalno naselje zvao - *Kistétény*, od tad se u njemu umjesto razbacanih kuća, grade vile.
Od 1873. dotadašnji Tétény se zove *Nagytétény* (Veliki Tétény).

Izgradnja južne željezničke pruge (1861. - 1882.) prema Pečuhu postavila je temelj za razvoj industrije. početkom 20. vijeka. Razvoj je ubrzan nakon izgradnje prigradske željeznice 1899. - 1909.

Budafok koji je svoje ime dobio 1886. (dotad se zvao Promontor) dobio je status grada 1926. Njegova privreda se i nadalje najviše bazirala na vinogradarstvu.

Početkom 20. vijeka znatno je narastao broj stanovnika, nakon Drugog svjetskog rata većina Nijemaca je protjerana iz naselja okruga.

## Pobratimski okruzi i gradovi

* , Bonn-Zentrum

## Reference

## Vanjske veze

* ''Službene stranice okruga''